CELEX: 32019R0714
Language: da
Date: 2019-03-07 00:00:00
Title: Kommissionens delegerede forordning (EU) 2019/714 af 7. marts 2019 om erstatning af bilag I og ændring af bilag II og VII til Europa-Parlamentets og Rådets forordning (EU) nr. 211/2011 om borgerinitiativer

10.5.2019   
               
               
                  DA
               
               
                  Den Europæiske Unions Tidende
               
               
                  L 123/30
               
            
         KOMMISSIONENS DELEGEREDE FORORDNING (EU) 2019/714
         af 7. marts 2019
         om erstatning af bilag I og ændring af bilag II og VII til Europa-Parlamentets og Rådets forordning (EU) nr. 211/2011 om borgerinitiativer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 16, og
         ud fra følgende betragtninger:
         
                     (1)
                  
                  
                     Ifølge artikel 7, stk. 2, i forordning (EU) nr. 211/2011 skal minimumstallet for underskrivere af et borgerinitiativ i mindst en fjerdedel af medlemsstaterne svare til antallet af medlemmer af Europa-Parlamentet for hver medlemsstat multipliceret med en faktor på 750. Disse minimumstal er fastsat i bilag I til nævnte forordning.
                  
               
                     (2)
                  
                  
                     Den 29. marts 2017 meddelte Det Forenede Kongerige Storbritannien og Nordirland (»Det Forenede Kongerige«), at det havde til hensigt at udtræde af Unionen i henhold til artikel 50 i traktaten om Den Europæiske Union. Traktaterne ophører med at finde anvendelse på Det Forenede Kongerige på datoen for udtrædelsesaftalens ikrafttræden eller, hvis en sådan aftale ikke indgås, to år efter meddelelsen, dvs. den 30. marts 2019, medmindre Det Europæiske Råd efter aftale med Det Forenede Kongerige beslutter at forlænge fristen.
                  
               
                     (3)
                  
                  
                     Den 28. juni 2018 vedtog Det Europæiske Råd afgørelse (EU) 2018/937 (2) om Europa-Parlamentets sammensætning. Afgørelsen, som trådte i kraft den 3. juli 2018, fastsætter antallet af repræsentanter i Europa-Parlamentet, der vælges i hver enkelt medlemsstat for valgperioden 2019-2024, som starter den 2. juli 2019.
                     Bilag I til forordning (EU) nr. 211/2011 bør ændres, så det afspejler reglerne om minimumstallet for underskrivere, der er anført i bilag I til forordning (EU) nr. 211/2011. Ændringen bør finde anvendelse fra den 2. juli 2019, hvor valgperioden 2019-2024 starter. Skulle den frist på to år, som er omhandlet i artikel 50, stk. 3, i traktaten om den Europæiske Union, imidlertid blive forlænget, bør ændringen først finde anvendelse efter udløbet af den forlængede frist. Af klarhedshensyn bør bilag I erstattes.
                  
               
                     (4)
                  
                  
                     Det fastsættes i artikel 4, stk. 1, i forordning (EU) nr. 211/2011, at initiativtagere til et forslag til borgerinitiativ skal lade initiativet registrere i Kommissionen og indgive de oplysninger, der er fastsat i bilag II til samme forordning.
                  
               
                     (5)
                  
                  
                     Ifølge artikel 9 i forordning (EU) nr. 211/2011 skal initiativtagerne anvende formularen i bilag VII til samme forordning, når de indgiver borgerinitiativet til Kommissionen.
                  
               
                     (6)
                  
                  
                     Formularerne i bilag II og VII til forordning (EU) nr. 211/2011 indeholder en fodnote med oplysninger om, hvordan initiativtagernes og sponsorers personoplysninger behandles. Fodnoten bør indeholde færre og enklere oplysninger, således at der ikke skabes forvirring i forhold til den erklæring om databeskyttelse, der benyttes til den pågældende databehandling.
                  
               
                     (7)
                  
                  
                     I fodnoterne henvises til Europa-Parlamentets og Rådets forordning (EF) nr. 45/2001 (3). Forordning (EF) nr. 45/2001 blev ophævet og erstattet af Europa-Parlamentets og Rådets forordning (EU) 2018/1725 (4) med virkning fra den 11. december 2018. Henvisningen til forordning (EF) nr. 45/2001 bør således udgå af fodnoterne.
                  
               
                     (8)
                  
                  
                     Bilag I til forordning (EU) nr. 211/2011 bør erstattes, og bilag II og VII til nævnte forordning bør ændres —
                  
               VEDTAGET DENNE FORORDNING:
         
            Artikel 1
            I forordning (EU) nr. 211/2011 foretages følgende ændringer:
            
                        1)
                     
                     
                        Bilag I erstattes af teksten i bilaget til denne forordning.
                     
                  
                        2)
                     
                     
                        I bilag II affattes fodnote 1 således:
                        
                                    »(1)
                                 
                                 
                                    Kun initiativtagernes fulde navn, kontaktpersonernes e-mail-adresse og oplysninger vedrørende støtte- og finansieringskilder vil blive gjort offentligt tilgængelige i Kommissionens onlineregister.
                                    De registrerede har ret til at gøre indsigelse mod offentliggørelse af deres personlige oplysninger af vægtige legitime grunde, der vedrører deres specifikke forhold.«
                                 
                              
                  
                        3)
                     
                     
                        I bilag VII affattes fodnote 1 således:
                        
                                    »(1)
                                 
                                 
                                    Kun initiativtagernes fulde navn, kontaktpersonernes e-mail-adresse og oplysninger vedrørende støtte- og finansieringskilder vil blive gjort offentligt tilgængelige i Kommissionens onlineregister.
                                    De registrerede har ret til at gøre indsigelse mod offentliggørelse af deres personlige oplysninger af vægtige legitime grunde, der vedrører deres specifikke forhold.«
                                 
                              
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Artikel 1, nr. 1), finder anvendelse fra den 2. juli 2019 eller dagen efter, at traktaterne ikke længere finder anvendelse på Det Forenede Kongerige i henhold til artikel 50, stk. 3, i traktaten om Den Europæiske Union, alt efter hvilken af disse datoer der er den seneste.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. marts 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 65 af 11.3.2011, s. 1.
         
            (2)  Det Europæiske Råds afgørelse (EU) 2018/937 af 28. juni 2018 om Europa-Parlamentets sammensætning (EUT L 165 I af 2.7.2018, s. 1).
         
            (3)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).
         
            (4)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
      
      
         
            BILAG
            MINIMUM AF UNDERSKRIFTER FRA HVER MEDLEMSSTAT
            
                        Belgien
                     
                     
                        15 750 
                     
                  
                        Bulgarien
                     
                     
                        12 750 
                     
                  
                        Den Tjekkiske Republik
                     
                     
                        15 750 
                     
                  
                        Danmark
                     
                     
                        10 500 
                     
                  
                        Tyskland
                     
                     
                        72 000 
                     
                  
                        Estland
                     
                     
                        5 250 
                     
                  
                        Irland
                     
                     
                        9 750 
                     
                  
                        Grækenland
                     
                     
                        15 750 
                     
                  
                        Spanien
                     
                     
                        44 250 
                     
                  
                        Frankrig
                     
                     
                        59 250 
                     
                  
                        Kroatien
                     
                     
                        9 000 
                     
                  
                        Italien
                     
                     
                        57 000 
                     
                  
                        Cypern
                     
                     
                        4 500 
                     
                  
                        Letland
                     
                     
                        6 000 
                     
                  
                        Litauen
                     
                     
                        8 250 
                     
                  
                        Luxembourg
                     
                     
                        4 500 
                     
                  
                        Ungarn
                     
                     
                        15 750 
                     
                  
                        Malta
                     
                     
                        4 500 
                     
                  
                        Nederlandene
                     
                     
                        21 750 
                     
                  
                        Østrig
                     
                     
                        14 250 
                     
                  
                        Polen
                     
                     
                        39 000 
                     
                  
                        Portugal
                     
                     
                        15 750 
                     
                  
                        Rumænien
                     
                     
                        24 750 
                     
                  
                        Slovenien
                     
                     
                        6 000 
                     
                  
                        Slovakiet
                     
                     
                        10 500 
                     
                  
                        Finland
                     
                     
                        10 500 
                     
                  
                        Sverige
                     
                     
                        15 750